b'\n_START_ARTICLE_\nUgnel\xc4\x97\n_START_SECTION_\nIstorija\n_START_PARAGRAPH_\nDain\xc5\xb3 ir \xc5\xa1oki\xc5\xb3 ansamblis \xe2\x80\x9eUgnel\xc4\x97\xe2\x80\x9c buvo \xc4\xafkurtas 1954\xc2\xa0m. Vilniuje; ansamblyje buvo \xc5\xa1oki\xc5\xb3, orkestro ir choro grup\xc4\x97s. 2002 m. ansamblio chorui buvo suteikta I kategorija, prad\xc4\x97ta aktyviai ruo\xc5\xa1ti atskiras chorines programas. 2004 m. choras prad\xc4\x97jo rengti respublikin\xc4\xaf moksleivi\xc5\xb3 chor\xc5\xb3 festival\xc4\xaf \xe2\x80\x9eDain\xc5\xb3 mozaika\xe2\x80\x9c. Nuo 2010\xc2\xa0m. choras gyvuoja kaip savaranki\xc5\xa1kas kolektyvasVilniaus Juozo Tallat-Kelp\xc5\xa1os konservatorijoje.\n_START_SECTION_\nVeikla\n_START_PARAGRAPH_\n\xc5\xa0iuo metu chore \xe2\x80\x9eUgnel\xc4\x97\xe2\x80\x9c dainuoja 6-18 met\xc5\xb3 am\xc5\xbeiaus choristai. Choras jungia apie 50 daininink\xc5\xb3, kurie yra padalinti \xc4\xaf dvi grupes\xc2\xa0\xe2\x80\x93 pagrindiniame chore dainuoja 10-18 met\xc5\xb3 vaikai, o 6-10 met\xc5\xb3 vaikams yra parengiamoji grup\xc4\x97._NEWLINE_Kolektyvas aktyviai dalyvauja Lietuvos ir tarptautiniuose festivaliuose bei konkursuose, yra nuolatinis Pasaulio lietuvi\xc5\xb3 dain\xc5\xb3 \xc5\xa1ven\xc4\x8di\xc5\xb3, festivali\xc5\xb3 \xe2\x80\x9eSodauto\xe2\x80\x9c, \xe2\x80\x9eMes Lietuvos vaikai\xe2\x80\x9c, \xe2\x80\x9eDain\xc5\xb3 Mozaika\xe2\x80\x9c, \xe2\x80\x9eCantemus\xe2\x80\x9c dalyvis. Choras \xe2\x80\x9eUgnel\xc4\x97\xe2\x80\x9c da\xc5\xbenai keliauja po u\xc5\xbesien\xc4\xaf, per du pastaruosius de\xc5\xa1imtme\xc4\x8dius aplank\xc4\x97 dvi\xc5\xbeenkl\xc4\xaf skai\xc4\x8di\xc5\xb3 \xc5\xa1ali\xc5\xb3 ne vien Europoje, bet ir Azijoje.'